# Comunicat de presă

Data: *Septembrie 2024*

**Corpul de învățământ Atelier Școală al Universității din Petroșani va fi modernizat prin Programul Operațional Regional Vest**

*Corpul de învățământ Atelier Școală al Universității din Petroșani va fi modernizat în urma unei investiții din fonduri europene prin Programul Regional Vest 2021-2027, axa Eficiență energetică-clădiri publice\_ITI Valea Jiului. Corpul de învățământ urmează a fi reabilitat termic în vederea oferirii unor condiții optime de desfășurare a activităților didactice.*

Obiective:

* Proiectul vizează îmbunătățirea performanței energetice și reducerea emisiilor de gaze cu efect de seră în vederea combaterii schimbărilor climatice;
* Proiectul contribuie la realizarea obiectivului specific al intervenției regionale 3.1 C;
* Eficiența energetică în cladiri publice prin reduceerea consumurilor de energie datorită reducerii transferurilor termice.

În cadrul proiectului urmează a se implementa următoarele activități aferente procesului de reabilitare termică:

* + Izolarea termică a fațadelor și planșeurilor, înlocuirea tâmplăriei și a părții vitrate cu elemente superioare energetic din punct de vedere al transferului temic.
  + Utilizarea energiei regenerabile furnizată de panourile fotovoltaice și solare, pentru producerea de curent electric și prepararea apei calde menajere.
  + Utilizarea pompelor de căldură pentru obținerea agentului termic.
  + Înlocuirea corpurilor de iluminat cu altele mai performante aferente tehnologiei LED pentru a face economii la factura de energie electrică.

*Proiectul se va desfățura pe parcursul a 24 luni, până la data de 30.06.2026.*

Studenții Universității din Petroșani și cadrele didactice ale acesteia vor beneficia de un spațiu de învățământ modernizat și condiții optime de desfășurare a actului educațional.

În urma realizării lucrărilor de reabilitare termică, se vor îmbunătății performanțele energetice și se vor realiza reduceri semnificative ale gazelor cu efect de seră. Se urmărește prim implementarea proiectului o reducere cu 90,42% a consumului de energie primară și cu 89,25% a emisiilor de CO2.

*Proiectul va beneficia de o finanțare în valoare totală de 4.724.860,21 lei, din care 4.317.313,68 lei reprezintă contribuția Uniunii Europene*.

Contact:

Nume: Radu Sorin Mihai

Funcția: Rector

Telefon: 0 254 542580

Email: rector@upet.ro

Website: www.upet.ro

*Programul Regional Vest este principalul instrument de finanțare din fonduri europene care sprijină creșterea economică și îmbunătățirea calității vieții locuitorilor din Regiunea Vest*.

*Proiectul este cofinanțat de Uniunea Europeană, prin ADR Vest în calitate de Autoritate de Management pentru Programul Regional Vest 2021-2027. Pentru informații detaliate despre program, accesați* [*www.vest.ro*](http://www.vest.ro)*.*

*Conținutul acestui material nu reprezintă în mod obligatoriu poziția oficială a Uniunii Europene sau a ADR Vest.*